stanford-oval/wikipedia huggingface dataset:
Ottojärvi
Maantiede

Ottojärven mutkittelevan rantaviivan pituus on 21 203,2 metriä. Suurin ulottuvuus kaakosta luoteeseen on 3,6 kilometriä. Luoteeseen suuntaava Pyhäniemi antaa järven etelärannalle kaarevan muodon. Pyhäniemen pohjoisimman osan Iironiemeä erottaa järven pohjoisen rannan Huutniemestä noin 130 metriä leveä salmi, josta pääsee järven matalaan itäosaan. Ottojärvestä noin 12 hehtaaria on vähintään 10 metriä syvä. Syvimmät kohdat sijaitsevat Pyhäniemen länsirannan tuntumassa.
Ottojärven saariluku on 15. Saarten yhteispinta-ala on viitisen hehtaaria. Saarista 2 on alle aarin laajuisia luotoja, 2 on yli hehtaarin laajuisia. Laajimmat saaret ovat järven matalassa itäosassa sijaitsevat Nuottasaari ja Riihisaari sekä järven länsiosan keskellä sijaitseva Pyhäsaari. Ottojärven rannoilla on metsämaata, peltotilkkuja ja pientaloja. Järven luoteiskolkan Järvenpäänlahden lounaispuolella levittäytyy Järvenpäänsuo, joka on luonnonsuojelualue. Pyhäniemen korkeimmat kohdat ovat noin 60–70 metriä merenpinnan yläpuolella.
Ottojärveen virtaa Tallisillanoja idästä Tallijärveltä (46,9 metriä mpy). Ottojärven eteläkolkan Sikalahdesta virtaa laskuoja kaakkoon Ylijärveen (30,3 metriä mpy), jonka pohjoispuolinen kulttuurimaisema ulottuu lähes Ottojärven itäisille rannoille.
Ottojärven vesitilavuus on 11 713 000 kuutiometriä.
Ottojärvi (86.003.1.014) kuuluu Kaltonjoen valuma-alueeseen (86.003), joka on kolmannen jakovaiheen vesistö Venäjän raja-alueen päävesistössä (86). Kaltonjoen valuma-alueeseen kuuluu 15 vähintään hehtaarin laajuista vakavettä, joista Ottojärvi on laajin. Seuraavaksi laajimmat ovat Ylijärvi ja Husujärvi.
Ottoia

| Ottoia |
| --- | --- |
 Ottoia prolifica
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Priapulida
Luokka::  †Archaeopriapulida
Heimo::  †Ottoiidae
Suku::  †Ottoia  Walcott, 1911
Laji::  prolifica
Kaksiosainen nimi
 Ottoia prolifica  Walcott, 1911 
Infobox OKNimi-testi OK: 
Ottoia oli 500 miljoonaa vuotta sitten kambrikaudella elänyt selkärangaton eliö, joka on luettu makkaramatoihin (Priapulida). Ottoia prolifica oli noin 8 senttimetriä pitkä. Se oli todennäköisesti merenpohjaan kaivautuneena elänyt saalistaja.
Ottoiaa tavataan yleisenä ja suurimpana matona Burgess Shalen fossiiliesiintymässä. Sen kehon ympärillä olevia piikkejä oletetaan käytetyn saalistukseen. Ottoian fossiileista löydetyn suoliston sisällön perusteella se oli saalistaja. Se söi myös oman lajinsa yksilöitä ja oli siis kannibaali. Ottoian elämäntapaa ei tunneta tarkasti, mutta sen oletetaan eläneen sedimenttiin kaivamassaan tunnelissa. Ottoiasta on löydetty 1 500 näytettä.
Taiteilijan näkemys Ottoiasta elinympäristössään.
Aiheesta muualla

Ottoia prolifica – The most common Burgess Shale worm The Burgess Shale – Fossil Gallery Royal – Ontario Museum. Arkistoitu 30.8.2019. Viitattu 3.12.2019. (englanniksi)
The Burgess Shale – Strange Creatures – A Burgess Shale Fossil Sampler Smithsonian National Museum of Natural History. Viitattu 3.12.2019. (englanniksi)
OpenClassrooms

| OpenClassrooms |
| --- | --- |

Verkkosivusto:  https://openclassrooms.com/
Tyyppi:  Opetussivusto
Rekisteröinti:  Ilmainen
Kielet:  (ranskaksi), (englanniksi), (espanjaksi)
Omistaja:  Mathieu Nebra
Avattu:  1999
Nykyinen tila:  Toiminnassa
OpenClassrooms on ranskalainen yritys, joka tarjoaa verkkosivujensa kautta yhteistyösopimuksen tehneiden yliopistojen järjestämiä avoimia verkkokursseja ilmaiseksi rekisteröityneille käyttäjilleen.
OpenClassrooms-opiskeluohjelmisto on saatavilla myös Windowsin lisäksi Apple- ja Android-laitteille sekä esimerkiksi Amazon Kindlelle. Yli 30% käyttää sivustoa mobiililaitteella.
Ona Batlle

Ona Batlle vuonna 2019.
| Mitalit> Maa:   Espanja.Naisten jalkapallo.MM-kilpailut  | Mitalit> Maa:   Espanja.Naisten jalkapallo.MM-kilpailut  | Mitalit> Maa:   Espanja.Naisten jalkapallo.MM-kilpailut  | Maa:   Espanja> Naisten jalkapallo. |
| --- | --- | --- | --- |
|  Kultaa | Australia & Uusi-Seelanti 2023 | Jalkapallo |  |
Ona Batlle Pascual (s. 10. kesäkuuta 1999) on espanjalainen jalkapalloilija. Hän on pelipaikaltaan puolustaja. Hän on vuodesta 2020 edustanut englantilaisseura Manchester Unitedia. Kotimaassaan hän edusti Madrid CFF:ää ja Levantea.
Batlle on kahden kauden aikana pelannut Englannin Superliigassa 40 ottelua ja tehnyt niissä yhden maalin.
Batlle on pelannut Espanjan naisten maajoukkueessa. Hän oli Espanjan joukkueessa voittamassa alle 17-vuotiaiden Euroopan-mestaruutta vuonna 2015 ja alle 19-vuotiaiden Euroopan-mestaruutta vuonna 2017. Hän saavutti hopeaa alle 20-vuotiaiden MM-kilpailuissa 2018.
Operetti

Operetti on kevyt näytelmä, johon liittyy musiikki ja jossa on yleensä sekä laulettuja että lausuttuja vuorosanoja. Operetti muistuttaa oopperaa, mutta on aiheiltaan kevyempi. Operetti syntyi Ranskassa, missä ooppera sai rinnalleen kevyempiä muotoja.
Ranskalaisen operetin ensimmäinen suuri nimi oli Jacques Offenbach. Offenbachin Orfeus manalassa sisälsi monia aikansa tanssirytmejä, muun muassa paheellisena pidetyn cancanin. Samaan aikaan syntyi Wienissä lähinnä laulunäytelmän perinteeseen pitäytyvä wieniläisoperetti, jonka suuria nimiä olivat Franz von Suppé ja Johann Strauss nuorempi.
Useimmat Johann Straussin valssit ovat hänen opereteistaan, joista ne irtautuivat oman aikansa iskelmiksi. Straussin kuuluisimmat operetit ovat Lepakko, Yö Venetsiassa, Mustalaisparoni ja Wieniläisverta. Muita klassisen wieniläisoperetin säveltäjiä olivat muun muassa Karl Millöcker ja Carl Zeller.
Klassinen wieniläisoperetti sai uuden säveltäjäkaartin, jonka nimekkäin edustaja oli Franz Lehár (1870–1948). Monista hänen operetteihinsa säveltämistä lauluista tuli iskelmiä, esimerkiksi Iloinen leski, Luxemburgin kreivi, Hymyn maa ja Zarevits.
Operetti menetti suosiotaan 1930-luvulla ja jäi modernin musiikkiteatterin varjoon; sen tilalle tuli anglosaksinen musikaali.
Wieniläisoperetti on kuulunut perinteisesti Suomen Kansallisoopperan ohjelmistoon, vaikka operetille olikin vaikea löytää esiintymispaikkaa tai saada tarpeeksi paljon tai hyviä näyttelijöitä.
Opetaia Foa'i

| Opetaia Foa'i> Henkilötiedot.Muusikko |
| --- | --- |
Aktiivisena:  1995-
Tyylilajit:  maailmanmusiikki
Soittimet:  laulu, kitara, lyömäsoittimet
Yhtyeet:  Te Vaka
Aiheesta muualla
www.opetaiafoai.com
  [ Muokkaa Wikidatassa ] [ ohje ]  
Opetaia Foa'i on oseanialainen muusikko. Hän syntyi Samoalla. Hänen isänsä oli kotoisin Tokelaulta ja äiti Tuvalulta. Foa'i muutti yhdeksänvuotiaana Uuteen-Seelantiin. Hän on maininnut, että näihin aikoihin hänen suosikkiartistejaan olivat muun muassa Jimi Hendrix ja Joan Armatrading. Vuonna 1995 Foa'i perusti Aucklandissa Te Vaka -yhtyeen, joka on tähän mennessä julkaissut neljä albumia ja yhden DVD:n. Foa'i on tuottanut kaikki albumit. Te Vakassa Foa'i laulaa sekä soittaa kitaraa ja lyömäsoittimia. Foa'i tekee myös kaikki yhtyeen kappaleet. Foa'i puhuu englantia, samoaa, tuvalua ja tokelauta, mutta hän tekee sanoituksensa tokelauksi.
Omni Coliseum

Omni Coliseum vuonna 1977.
Omni Coliseum oli urheiluareena Atlantassa Georgian osavaltiossa Yhdysvalloissa. Rakennus valmistui vuonna 1972, ja se toimi muun muassa NHL-jääkiekkoseura Atlanta Flamesin (1972–1980) ja NBA-koripalloseura Atlanta Hawksin (1972–1997) kotiareenana. Omnissa järjestettiin myös vuoden 1996 kesäolympialaisten lentopalloturnaus.
Omnin rakennutti Flamesin ja Hawksin omistajiin kuulunut kiinteistöalan yrittäjä Tom Cousins. Paikka oli aiemmin hyljeksittyä teollisuusaluetta Atlantan keskikaupungin tuntumassa, mihin Omnin jälkeen rakennettiin myös CNN:n päämaja CNN Center, Georgia World Congress Center ja Georgia Dome -stadion.
Omnin yleisökapasiteetti jääkiekko-otteluissa oli noin 15 000. Areenan julkisivu oli säänkestävää terästä ja lasia. Katto muistutti kananmunakennoa. Säänkestävä teräs osoittautui huonoksi rakennusmateriaaliksi kuumaan ja kosteaan Atlantan ilmastoon, ja rakennus kärsi ruostevaurioista ja vesivahingoista. Omni purettiin vuonna 1997, ja sen paikalle rakennettiin myöhemmin Philips Arena.
Aiheesta muualla

Kuvia tai muita tiedostoja aiheesta Omni Coliseum Wikimedia Commonsissa
Giampiero Pinzi

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 11. maaliskuuta 1981 (ikä 43)
Syntymäpaikka: Rooma, Italia
Pelipaikka: keskikenttäpelaaja
Pituus: 180 cm
Paino: 73 kg
Seura
Seura: Brescia
Junioriseurat
0000–1999: Lazio
Seurat
| Vuodet | Seura | O | (M) |
| 1999–2000 | Lazio | 0 | (0) |
| 2000–2015 | Udinese | 305 | (18) |
| 2008–2010 | → Chievo (laina) | 66 | (4) |
| 2015–2016 | Chievo | 18 | (0) |
| 2016– | Brescia | 0 | (0) |
| Yhteensä | Yhteensä | 389 | (22) |
Maajoukkue
| 1997 | Italia U15 | 2 | (0) |
| 1998–2000 | Italia U18 | 12 | (0) |
| 2001–2004 | Italia U21 | 28 | (3) |
| 2005 | Italia | 1 | (0) |
 Seurajoukkueuran tilastot kattavat vain kansalliset sarjat, päivitetty 12. elokuuta 2016.  Maajoukkueuran tilastot päivitetty 12. elokuuta 2016.
| Mitalit> Maa:   Italia.Miesten jalkapallo. Olympialaiset  | Mitalit> Maa:   Italia.Miesten jalkapallo. Olympialaiset  | Mitalit> Maa:   Italia.Miesten jalkapallo. Olympialaiset  | Maa:   Italia> Miesten jalkapallo. |
| --- | --- | --- | --- |
|  Pronssia | Ateena 2004 |  |  |
Giampiero Pinzi (s. 11. maaliskuuta 1981 Rooma, Italia) on italialainen jalkapalloilija. Pelipaikaltaan hän on keskikenttäpelaaja. Pinzi edustaa Serie B:ssä pelaavaa Bresciaa. Hän pelasi Serie A:ssa 389 ottelua 16:n peräkkäisen kauden aikana vuosina 2000–2016.
Seurajoukkueura

Pinzi on Lazion kasvatti. Hän pelasi ainoan virallisen ottelunsa seuran edustusjoukkueessa 2. marraskuuta 1999, kun Lazio voitti Dynamo Kiovan Mestarien liigan lohkovaiheen vierasottelussa 1–0. Kesällä 2000 Pinzi siirtyi Udineseen, jossa hän pelasi ensimmäisen Serie A:n ottelunsa 12. marraskuuta 2000 Udinesen hävitessä vieraissa Parmalle 0–2. Yhteensä Pinzi pelasi kaudella 2000–2001 kymmenen pääsarjaottelua. Seuraavien seitsemän kauden ajan Pinzi lukeutui joukkueen runkopelaajiin pelaten niiden aikana yhteensä 172 pääsarjaottelua. Kaudet 2008–2009 ja 2009–2010 Pinzi pelasi lainalla Chievossa, jossa hän oli tärkeä osa joukkuetta pelaten 66 pääsarjaottelua, joista 62 aloituskokoonpanossa.
Pinzi palasi lainalta Udineseen kesällä 2010. Hän pelasi kausina 2010–2011 ja 2011–2012 yhteensä 62 pääsarjaottelua. Tämän jälkeen Pinzin vastuu väheni, ja kausina 2012–2013, 2013–2014 ja 2014–2015 hän pelasi yhteensä 61 pääsarjaottelua. Elokuussa 2015 Pinzi palasi Chievoon, tällä kertaa pysyvällä siirrolla. Hän edusti seuraa 18:ssa Serie A -ottelussa kaudella 2015–2016. Elokuussa 2016, 16:n peräkkäisen Serie A -kauden jälkeen, Pinzi siirtyi sarjaporrasta alemmas Serie B -seura Bresciaan.
Maajoukkueura

Pinzi edusti Italiaa yhteensä 42:ssa ikäkausijoukkueiden maaottelussa ja yhdessä A-maaottelussa. Hänen ainoa A-maajoukkueen ottelunsa oli 30. maaliskuuta 2005 Islantia vastaan pelattu ystävyysottelu, joka päättyi maalittomaan tasapeliin.
Pinzi oli mukana alle 21-vuotiaiden EM-kilpailuissa Saksassa 2004, jossa Italia voitti Euroopan-mestaruuden. Pinzi pelasi turnauksessa neljässä Italian viidestä ottelusta, muttei päässyt kentälle Serbia ja Montenegroa vastaan pelatussa loppuottelussa. 3–1-voittoon päättyneessä välierässä Portugalia vastaan Pinzi teki 2–0-maalin.
Kesällä 2004 Pinzi kuului Italian joukkueeseen myös Ateenan olympialaisissa, jossa Italia saavutti pronssia. Hän pelasi kaikissa Italian kuudessa ottelussa ja teki maalin alkulohko-ottelussa Ghanaa vastaan.
Saavutukset

Italian maajoukkue
Alle 21-vuotiaiden Euroopan-mestaruuskilpailut: 2004
Kesäolympialaiset: pronssia 2004
Tilastot

| Kausi | Seura | Sarja | O | M |
| --- | --- | --- | --- | --- |
| 1999–2000 | Lazio |  Serie A | 0 | 0 |
| 2000–2001 | Udinese |  Serie A | 10 | 0 |
| 2002–2003 | Udinese |  Serie A | 28 | 2 |
| 2003–2004 | Udinese |  Serie A | 27 | 2 |
| 2004–2005 | Udinese |  Serie A | 30 | 1 |
| 2005–2006 | Udinese |  Serie A | 13 | 0 |
| 2006–2007 | Udinese |  Serie A | 32 | 1 |
| 2007–2008 | Udinese |  Serie A | 13 | 0 |
| 2008–2009 | Chievo |  Serie A | 34 | 1 |
| 2009–2010 | Chievo |  Serie A | 32 | 3 |
| 2010–2011 | Udinese |  Serie A | 34 | 1 |
| 2011–2012 | Udinese |  Serie A | 28 | 2 |
| 2012–2013 | Udinese |  Serie A | 19 | 3 |
| 2013–2014 | Udinese |  Serie A | 23 | 1 |
| 2014–2015 | Udinese |  Serie A | 19 | 1 |
| 2015–2016 | Chievo |  Serie A | 18 | 0 |
| 2016–2017 | Brescia |  Serie B | 0 | 0 |
| Yhteensä | Yhteensä | Yhteensä | 389 | 22 |
One Wild Night Live 1985–2001

| One Wild Night Live 1985–2001 Bon Jovi |
| --- | --- | --- |

Livealbumin tiedot
 Äänitetty : 1985–2000
 Julkaistu: 22. toukokuuta 2001
 Tuottaja(t): Jon Bon Jovi Richie Sambora Desmond Child Luke Ebbin Obie O'Brien
 Levy-yhtiö: Island Records
Bon Jovin muut julkaisut
| Crush 2000 | One Wild Night Live 1985–2001 2001 | Bounce 2002 |
One Wild Night Live 1985–2001 on yhdysvaltalaisen hard rock -yhtye Bon Jovin toistaiseksi ainoa livealbumi. Albumi julkaistiin 22. toukokuuta 2001, ja se sisältää konserteissa nauhoitettuja kappaleita vuosien 1985–2000 väliltä. Lisäksi albumilla on yksi uusi studiokappale.
Albumi oli 20. listasijalla Billboard 200 -albumilistalla vuonna 2001. Albumi jäi myyntilukemiltaan laihaksi menestykseksi.
Albumin Australian keräilypainoksessa on myös liitteenä bonuslevy, joka sisältää viisi Melbournessa 24. marraskuuta 2001 nauhoitettua kappaletta.
Kappalelista

It's My Life – 3.50 (säv. Jon Bon Jovi, Richie Sambora, Max Martin)
Livin' on a Prayer – 5.13 (säv. Jon Bon Jovi, Richie Sambora, Desmond Child)
You Give Love a Bad Name – 3.53 (säv. Jon Bon Jovi, Richie Sambora, Desmond Child)
Keep the Faith – 6.19 (säv. Jon Bon Jovi, Richie Sambora, Desmond Child)
Someday I'll Be Saturday Night – 6.30 (säv. Jon Bon Jovi, Richie Sambora, Desmond Child)
Rockin' in the Free World – 5.40 (säv. Neil Young)
Something to Believe In – 6.00 (säv. Jon Bon Jovi)
Wanted Dead or Alive – 5.59 (säv. Jon Bon Jovi, Richie Sambora)
Runaway – 6.12 (säv. Jon Bon Jovi, George Karak)
I Don't Like Mondays – 5.37 (säv. Bob Geldof)
Just Older – 5.13 (säv. Jon Bon Jovi, Billy Falcon)
Something for the Pain – 4.22 (säv. Jon Bon Jovi, Richie Sambora, Desmond Child)
Bad Medicine – 4.19 (säv. Jon Bon Jovi, Richie Sambora, Desmond Child)
One Wild Night 2001 – 3.43 (säv. Jon Bon Jovi, Richie Sambora, Desmond Child)
Kokoonpano

Jon Bon Jovi – laulu
Richie Sambora – kitara
Alec John Such – bassokitara (kappaleet 9–10)
Hugh McDonald – bassokitara
David Bryan – koskettimet
Tico Torres – rummut
Paattio

| Paattio |
| --- | --- |
 Paattion kartano
Kaupunki:  Kemi
Suuralue:  Koivuharju
Kaupunginosa nro:  23
Pinta-ala:  13,60 km² 
Väkiluku:  1 819  31.12.2021
Työpaikkoja:  331 kpl   (31.12.2013)
Osa-alueet:  Paattio, Torvinen, Vainio, Lentokenttä, Lautiosaari, Sotisaari, Kuivanuoro
Postinumero(t):  94200
Paattion kaupunginosa sijaitsee Kemin kaupungin keskustasta noin 3 kilometriä pohjoiseen. Pohjoisessa Paattio rajoittuu Kemijokeen. Lännessä aluetta rajaa meri ja Kemijoen suistoalue. Etelässä Paattio rajoittuu Karihaaran kaupunginosaan. Paattion kaupunginosa kuuluu Koivuharjun suuralueeseen yhdessä Koivuharjun ja Karihaaran kaupunginosien kanssa.
Paattion, Torvisen ja Vainion pienalueet ovat pääasiassa pientalovaltaisia asuinalueita. Paattion pienalueella sijaitsee arkkitehti Valter Thomén suunnittelema ja vuonna 1918 rakennettu Paattion kartano. Alun perin Kemijoen uittoyhdistyksen pääkonttoriksi rakennetussa kartanossa toimii nykyisin tukikoti. Kemi-Tornion lentoasema sijaitsee myös Paattion kaupunginosassa. Lentokentän lähettyvillä on pienteollisuusalueita, muun muassa Vilmilän alue, jossa sijaitsee Veljekset Rönkän teurastamo. Kuivanuoron ja Sotisaaren pienalueet ovat pääosin virkistyskäyttöön tarkoitettuja alueita, ja monet kaupungin leirikeskuksista ja vapaa-ajan asunnoista löytyy noilta alueilta. Lautiosaaren pienalueella sijaitsee Isohaaran vesivoimalaitos ja Vallitunsaari.
Oskari Raitanen

| Oskari Raitanen> Henkilötiedot |
| --- | --- |
Koko nimi:  Oskari Raitanen
Syntynyt: 20. huhtikuuta 1989 (ikä 35) Jyväskylä, Suomi
Uran tiedot
Lempinimi:  Okko
Laji:  freestylehiihto 
Oskari Raitanen (s. 20. huhtikuuta 1989) on Jyväskylästä kotoisin oleva uuden koulukunnan laskettelija. Hän on esiintynyt Verse Productionsin lasketteluelokuvissa RED, Legacy ja Roots sekä Lasse Nevantaustan ja Aarni Toiviaisen lasketteluelokuvassa Faceshot. Raitanen on tunnettu myös Nipwitz-lasketteluryhmästä.
Aiheesta muualla

Rocsport
Freeride.eu
Snowboarden.de[vanhentunut linkki]
Outi Lehtipuu

Outi Lehtipuu (s. 1967) on Uuden testamentin ja varhaiskristillisyyden tutkija. Lehtipuun tutkimus liittyy erityisesti varhaiskristillisiin käsityksiin kuolemanjälkeisestä elämästä. Hän toimii puheenjohtajana eurooppalaisten raamatuntutkijoiden yhdistyksessä European Association of Biblical Studies. Helsingin yliopistossa Lehtipuu työskentelee Uuden testamentin eksegetiikan lehtorina teologisessa tiedekunnassa. Hän toimii eksegetiikan oppiaineesta vastaavana työntekijänä.
Vuonna 2018 Lehtipuu johti toimikuntaa, joka valmisteli European Association of Biblical Studiesin ja Society of Biblical Literaturen yhteistä kokoontumista Helsingissä. Kokous oli suurin Suomessa tuohon asti järjestetyistä teologian alan asiantuntijoiden konferensseista.
Julkaisuja

Debates over the Resurrection of the Dead: Constructing Early Christian Identity. 2015, Oxford: Oxford University Press.
Raamatun äidit: Sivustakatsojista päähenkilöiksi. 2011, Helsinki: Kirjapaja.
The Afterlife Imagery in Luke’s Story of the Rich Man and Lazarus. Supplements to Novum Testamentum 123. 2007, Leiden: Brill.
OmniTRAX

| OmniTRAX, Inc>  |
| --- | --- |

Kotipaikka:  Denver, Colorado, Yhdysvallat
Toiminta-alue:  Kanada ja Yhdysvallat
Toimiala:  rautatieliikenne
Emoyhtiö:  The Broe Group
Tytäryhtiöt:  ATN, ATR, CTR, CRL, FCR, GFR, GWRC, GWR, IR, KFR, HBRY, MJ, NKCR, NSR, NOW, PNR
Kotisivu:  omnitrax.com
Infobox OKVirheellinen NIMI-arvo: 
OmniTRAX, Inc. on yhdysvaltalainen yhtiö, joka omistaa ja hallinnoi seitsemäätoista paikallista tai alueellista rautatieyhtiötä kymmenessä Yhdysvaltain osavaltiossa sekä kolmessa Kanadan provinssissa. Yhtiön kotipaikka on Denver, Colorado, ja se on The Broe Groupin tytäryhtiö. OmniTRAXin rautatieliikennetoiminnot alkoivat vuonna 1986, kun yhtiö hankki omistukseensa Great Western Railway of Coloradon.
Rautatieliikenteen lisäksi yhtiö tarjoaa vaihtotyö- ja vetokaluston huoltopalveluja, yhdistettyjä kuljetuksia sekä siirtokuormauspalveluja. Yhtiö omistaa myös Churchillin sataman Manitobassa, Kanadassa, sekä sinne johtavan Hudson Bay Railwayn.
OmniTRAX-konserniin kuuluvat yhtiöt

| Yhtiön nimi | Toimiala | Huomautukset |
| --- | --- | --- |
| Alabama and Tennessee River Railway | rautatieliikenne |  |
| Alliance Terminal Railroad | rautatieliikenne |  |
| Carlton Trail Railway Company | rautatieliikenne |  |
| Chicago Rail Link | rautatieliikenne |  |
| Fulton County Railway | rautatieliikenne |  |
| Georgia and Florida Railway | rautatieliikenne |  |
| Georgia Woodlands Railroad | rautatieliikenne |  |
| Great Western Railway of Colorado | rautatieliikenne | OmniTRAXille 1986 |
| Illinois Railway | rautatieliikenne | aiemmin osa BNSF Railwayn rataverkkoa |
| Kettle Falls International Railway | rautatieliikenne | aiemmin osa BNSF Railwayn rataverkkoa |
| Hudson Bay Railway | rautatieliikenne | aiemmin osa Canadian Nationalin rataverkkoa, OmniTRAXille 1997 |
| Manufacturers' Junction Railway | rautatieliikenne |  |
| Nebraska Kansas Colorado Railway | rautatieliikenne |  |
| Newburgh and South Shore Railroad | rautatieliikenne |  |
| Northern Ohio and Western Railway | rautatieliikenne |  |
| Panhandle Northern Railroad | rautatieliikenne |  |
| Port of Churchill | laivaus- ja ahtaustoiminta |  |
Paakkola (täsmennyssivu)

Paakkola  on suomalainen sukunimi ja paikannimi:
Paakkola, kylä Kähärin kunnassa Viipurin piirissä Leningradin alueella Venäjällä
Paakkola, Tervolan kunnassa sijaitseva kylä
Sukunimi

Seija Paakkola (s. 1959), suomalainen malli, laulaja ja showesiintyjä, Miss Suomi 1978
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paakkola”, voi hakea sivunnimihaulla, laajalla sivunnimihaulla tai tekstihaulla.
Paakkuuntumisenestoaine

Paakkuuntumisenestoaine on lisäaine, jota käytetään kuiviin jauhemaisiin elintarvikkeisiin, jotta ne eivät paakkuuntuisi kosteutta saadessaan.
Tyypillisiä elintarvikkeita, joihin käytetään paakkuuntumisenestoaineita, ovat suolat, pussikeitot, kastikejauheet, juomajauheet jne.
Paakkuuntumisenestoaineina käytetään mm. natriumheksasyanoferraattia, piidioksidia, kalsiumsilikaattia, fosfaatteja, karbonaatteja, silikaatteja ja magnesiumoksidia.
Aiheesta muualla

E-koodit: Lisäaineluokka, Paakkuuntumisenestoaineet (Arkistoitu – Internet Archive)
Painajainen (täsmennyssivu)

Painajainen voi tarkoittaa ainakin seuraavia asioita:
painajainen, unityyppi
Painajainen, Marvel-kustantamon supersankari, Ryhmä-X:n jäsen
Painajainen, Marvel-kustantamon superroisto, Tohtori Oudon vastustaja
Painajainen, televisiosarja
Painajainen, Stephen Kingin romaani.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Painajainen”, voi hakea sivunnimihaulla, laajalla sivunnimihaulla tai tekstihaulla.
On uuden vasemmiston aika

| ”On uuden vasemmiston aika” Kari Peitsamo |
| --- | --- | --- |

Singlen tiedot
 B-puoli: ”Vedestä nousee kasvi”
 Julkaistu: tammikuussa 2003
 Formaatti: CD
 Tekijä(t): Kari Peitsamo
 Tyylilaji: rock
 Kesto: 02.00
 Levy-yhtiö: Pyramid (Johanna Kustannus)
Muut kannet
 Singlen takakansi
Kari Peitsamon muut singlet
| ”Taistelu on alkanut” 2002 | ”On uuden vasemmiston aika” 2003 | ”Peace & Love” 2003 |
On uuden vasemmiston aika on Kari Peitsamon single vuodelta 2003. Se on toinen hänen kolmesta SKP-singlestään, jotka liittyivät vuoden 2003 eduskuntavaaleihin. Peitsamo pyrki vaaleissa eduskuntaan SKP:n sitoutumattomana ehdokkaana. Singlen B-puolena on Peitsamon toisen studioalbumin Vedestä nousee kasvi nimikkobiisi vuodelta 1978. "On uuden vasemmiston aika" julkaistiin Peitsamon kokoelma-albumilla Lähde autoiluretkelle suureen etelän kanjoniin myöhemmin samana vuonna.
Aiheesta muualla

Single Discogs-sivustolla
Single Finnmusic-sivustolla
Single Fono.fi-sivustolla
Opernturm

| Opernturm |
| --- | --- |

Tiedot
Sijainti:  Frankfurt am Main, Hessen, Saksa
Rakennettu:  2007–2010
Avajaiset:  Kevät 2010
Käyttötarkoitus:  monikäyttö
Tila:  valmis
Yritykset
Arkkitehti:  Christoph Mäckler
Tekniset tiedot
Kerroksia:  42
Kerrospinta-ala:  62.500 m²
Korkeus
Antenni:  170 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Opernturm on  vuonna 2010 valmistunut 42-kerroksinen ja 170 metriä korkea pilvenpiirtäjä, joka sijaitsee Frankfurt am Mainissa, Saksassa.
Opernturm on yksi Bankenviertel -yrityspuiston neljästä rakennuksesta. Rakentamisesta vastaavana yrityksenä toimii UBS.
Aiheesta muualla

Kuvia tai muita tiedostoja aiheesta Opernturm Wikimedia Commonsissa
Onaga

Onaga Mortal Kombat: Deception -pelissä
Onaga on kuvitteellinen henkilö Mortal Kombat -tappelupelisarjassa.
Onaga on yksi Mortal Kombat -sarjan voimakkaimmista hahmoista ja hänet esiteltiin ensimmäisen kerran Mortal Kombat: Deadly Alliance-pelissä "Lohikäärmekuningas" nimellä. Hänen kerrottiin olleen Outworldin hallitsija ennen Shao Kahnia. Hänen historiaansa käsiteltiin tarkemmin Mortal Kombat: Deception-pelissä, jossa hän oli myös päävastus. Onagan tärkeisiin voimiin kuuluu yliluonnollinen voima ja vastustuskyky kaikkia taikoja vastaan. Onaga kykenee myös kasvattamaan menettämänsä raajan takaisin voimillaan. Onaga esiintyi pelattavana hahmona Mortal Kombat: Armageddon-pelissä.
Olli Kyyhkynen
Julkaisuja

Nimellä O. Kyyhkynen:
Suomussalmen kasvisto. Acta Societatis pro Fauna et Flora Fennica, 46, 1. Helsinki 1919
Kajaanin kasvistoalueen rajoista ja jaoituksista. Acta Societatis pro Fauna et Flora Fennica, 49. N:o 6. Helsinki 1921
Ohjeita kasvienkeräilijöille. WSOY 1924